קבוצת רוסיץ'

קבוצת רוּסיץ' (ברוסית: Диверсионно-штурмовая разведывательная группа Русич, קרי: קבוצת סיור, חבלה ותקיפה רוסיץ') היא מיליציה רוסית ימנית־רדיקליתŠmíd, Tomáš & Šmídová, Alexandra. (2021). Anti-government Non-state Armed Actors in the Conflict in Eastern Ukraine. Czech Journal of International Relations, Volume 56, Issue 2. pp.48–49. Quote: "Another group of Russian citizens who became involved in the armed conflict in Eastern Ukraine were members of the so-called right-wing units of the Russian Spring. Here we mean mainly extreme-right activists" ... "the members of Rusich around Milchakov are activists of various Russian extreme-right groups". ונאו-נאצית. המייסד והמנהיג שלה הוא אלכסיי מילצ'קוב, והיא פועלת במסגרת קבוצת ואגנר. הקבוצה נלחמה לצד בדלנים פרו-רוסים במלחמת דונבאס מיוני 2014 עד יולי 2015, ולצד חיילים רוסים בפלישה הרוסית לאוקראינה.

 היסטוריה 
 מלחמת דונבאס 
הקבוצה נלחמה לצד הבדלנים הפרו-רוסים באוקראינה במלחמת דונבאס מאז יוני 2014, במסגרתה ביצעה פעולות סיור וחבלה מאחורי קווים אוקראינים, וכן מילאה תפקיד משמעותי במספר קרבות מרכזיים בתחילת המלחמה.

 2014 
בקיץ 2014 נלחמה הקבוצה לצד מפקד הכוחות הבדלנים הרוסי אלכסנדר "באטמן" בדנוב והשתתפה בקרבות על נמל התעופה לוהנסק.

אחד המבצעים הידועים ביותר של הקבוצה היה מארב של טור של גדוד איידר האוקראיני במחוז לוהנסק ב-5 בספטמבר 2014, לאחר שהייתה אמורה להיכנס לתוקף הפסקת אש. ב-6 בספטמבר דווח כי 11 חיילים נהרגו במארב "שאורגן על ידי הכוחות המיוחדים של רוסיה". בפרסום אחר מאותו היום צוין כי במארב נהרגו בין 20 ל-29 לוחמים.

קבוצת רוסיץ' פרסמה סרטון מחקירתו של איבן איסיק, חבר מגדוד איידר שנלכד במהלך המארב. בסרטון נראה איסיק כאשר על לחיו מגולף קולוברט, צלב קרס סלבי המשמש כסמל הקבוצה. חמישה ימים לאחר מכן רואיין איסיק בבית החולים על ידי התועלמן הפרו-רוסי גרהם פיליפס, כאשר הוא סובל מכוויות ב-70% מגופו. מספר ימים לאחר מכן נחטף איסיק מבית החולים ונרצח. בנתיחה לאחר המוות נמצא כי איבריו הפנימיים נחתכו ועורבבו בגופו, וחלקים ממוחו נמצאו בקיבתו.

בסתיו 2014 השתתפה הקבוצה בקרב על שדה התעופה הבינלאומי של דונייצק.

 2015 
בעקבות מותו של מנהיג הכוחות הבדלנים הרוסי אלכסנדר בדנוב במארב ב-1 בינואר, הודיע מילצ'קוב, מפקד קבוצת רוסיץ', כי יחידתו אינה כפופה עוד להנהגת הרפובליקה העממית של לוהנסק. מילצ'קוב כינה את ראש הרפובליקה העממית של לוהנק איגור פלוטניצקי ואת ממשלתו "בני זונות", והצהיר כי יחידתו תילחם "נגדם ונגד האוקראינים".

בפברואר 2015 נכלל מילצ'קוב ברשימת הסנקציות של האיחוד האירופי.

באמצע 2015 יצאה הקבוצה לחלוטין מדונבאס.

 מ-2015 עד 2022 
עם שובו מדונבאס עסק מילצ'קוב באימון בני נוער במחנות קרב מיוחדים ברוסיה, בשיתוף גורמי ימין רדיקלי.

סגנו של מילצ'קוב, יאן פטרובסקי, הוא תושב נורווגיה לשעבר, בה התגורר ועבד עם אזרח נורווגי הקשור לקבוצות הימין הקיצוני חיילי אודין ותנועת ההתנגדות הנורדית. באוקטובר 2016 עצרה המשטרה הנורווגית את פטרובסקי וגירשה אותו לרוסיה, לאחר שהוכר כאיום על ביטחונה הלאומי של נורווגיה. 

הקבוצה ידועה לשמצה בקרב התקשורת והבלוגרים האוקראינים בשל תדמיתה האכזרית. בשנת 2017 האשימה הפרקליטות הצבאית של אוקראינה את מילצ'קוב במעורבות ברצח 40 חיילים אוקראינים.

בשנת 2017 נשלחו חמושים מקבוצת רוסיץ' לסוריה כדי לאבטח תשתיות נפט וגז בבעלות חברות רוסיות. בחשבון האינסטגרם שלהם פרסמו החמושים תמונות מתדמור שבמרכז סוריה, שם מופיע אחד מהם בהצדעה נאצית. בתמונה שפורסמה ב-2017 מופיע אדם בלבוש צבאי המחזיק ראש כרות סמוך לתדמור. מחקירה של ארגון Bellingcat עולה כי מדובר ככל הנראה במילצ'קוב.

בראיון בסוף שנת 2020 טען מילצ'קוב כי קבוצתו מנתה באותה תקופה עשרות לוחמים, והוסיף כי "אנשים רבים מצטרפים וצריך לברור אותם".

 פלישה רוסית לאוקראינה 
הקבוצה חזרה לאוקראינה בתחילת אפריל 2022, בעיצומה של הפלישה הרוסית. לוחמי רוסיץ' הועברו למחוז חרקוב באוקראינה. בשנת 2022 נכללה הקבוצה ומפקדיה ברשימת הסנקציות של ארצות הברית בשל "אכזריותם יוצאת הדופן" בקרבות במחוז חרקוב. רוסיץ' משתייכת לקואליציה של מיליצות נאו-נאציות הלוקחות חלק בפלישה הרוסית לאוקראינה, המורכבת בין היתר מהתנועה האימפריאלית הרוסית, יחידת אטומוואפן רוסלנד ומסדר תשע הזוויות. Dr Daveed Gartenstein-Ross, Samuel Hodgson, Dr Colin P. Clarke: The Russian Imperial Movement (RIM) and its Links to the Transnational White Supremacist Extremist Movement. ICCT Publications, 15 March 2024 . ICCT."Германская разведка сообщила о воюющих в Украине "российских неонацистах". Они и сами этого не скрывают". BBC News Русская служба. Архивировано из оригинала 28 мая 2022. Дата обращения: 28 мая 2022.

באפריל 2023 פרסמה הקבוצה סרטון בערוץ הטלגרם שלה בו מתוארת עריפת ראשו של שבוי אוקראיני , יחד עם כיתוב המבטיח עריפות נוספות.

באוגוסט 2023 נעצר יאן פטרובסקי בפינלנד ואוקראינה ביקשה את הסגרתו. קבוצת רוסיץ' הציבה אולטימטום לממשלת רוסיה כי לא תשתתף בשום קרב באוקראינה עד שיובטח שחרורו של פטרובסקי. הקבוצה לקחה חלק במאמץ הרוסי להתגוננות מפני מתקפת הנגד האוקראינית ב-2023 , וייתכן כי היעדרותה הובילה להפסדים בשדה הקרב.

במאי 2024 פרסמה הקבוצה בערוץ הטלגרם שלה כיצד היא עושה שימוש ברחפנים להטלת הגז הרעיל כלורופיקין, האסור בשימוש מבצעי, על עמדות אוקראיניות.

 אידאולוגיה וסמלים 
ממוזער|סמל רוסיץ'   הכולל שילוב של צלב קרס מסוג קולובראט ודגלה השחור-צהוב-לבן של האימפריה הרוסית.
רוסיץ' מתוארת כקבוצת ימין רדיקלי נאו-נאצי בעלת שיוך פאן-סלבי ופאן-סקנדינבי.

בדומה לתנועות לאומניות רוסיות אחרות, עושה הקבוצה שימוש בדגל הקיסרות הרוסית, אך בגרסתו ההפוכה – כך שהצבע הלבן נמצא למעלה.

בפוסט שפורסם בערוץ הטלגרם של הקבוצה ועסקת ב"פתרון השאלה האוקראינית", הוצע לכפות על נשים אוקראיניות לשרת כנשותיהם של חיילים רוסים, ללא כל זכויות אדם ואזרח. על פי הצעה זו, כל חייל רוסי יקבל 2–3 ילדות בנות 10 ומטה כשפחות מין, זאת כדי "לפתור את הבעיה הדמוגרפית ברוסיה". בנוסף טענו חברי הקבוצה כי "אונס אינו פשע" וכי "נשים אוקראיניות חולמות על אונס על ידי חיילים רוסים".
 מתנדבים זרים 
מתנדבים נאו-נאצים מרחבי אירופה נלחמים בשורות קבוצת רוסיץ'. בנוסף, חברי רוסיץ' היו קשורים בעבר לתנועת ההתנגדות הנורדית בפנוסקנדיה, ופטרובסקי ניסה לגייס ממנה לוחמים לשורותיו. כמו כן, מקיים הארגון קשרים אדוקים עם הימין הקיצוני הפיני. כך לדוגמה, הצטרפה ונלחמה לצד רוסיץ' קבוצת המתנדבים הפינית קארהוּ (בפינית: דוב).
ממוזער|200x200 פיקסלים|דגל האימפריה הרוסית של הצאר אלכסנדר השני (1858–1896)

 ראו גם 
 קבוצת וגנר

קישורים חיצוניים

 הערות שוליים 

קטגוריה:נאו-נאציזם
קטגוריה:יחידות צבא רוסיות